**МҰНАЙ ӨНІМДЕРІН САТЫП АЛУҒА САУАЛДАРДЫ ҚАБЫЛДАУ РЕГЛАМЕНТІ**

**1. Жалпы қағидалар**

Осы **Мұнай өнімдерін сатып алуға сауалдарды қабылдау регламенті** (бұдан әрі – Регламент) «KC Energy Group» ЖШС (бұдан әрі- Серіктестік) мұнай өнімдерін әлеуетті сатып алушылардан Сауалдарды қабылдау тәртібі мен талаптарын, сатып алушыларға қойылатын біліктілік талаптарын, сондай-ақ Қазақстан Республикасының ішкі нарығына мұнай өнімдерін сатып алу-сату шарттарын жасау тәртібін белгілейді.

1.1. Осы Регламенттің мақсаттары болып:

* Сатып алуға сауалдарды жолдау, қабылдау үдерістерін реттеу;
* Серіктестіктің нарық субъектілерінен Өтінімдерді қабылдау процесін оңтайландыру;
* Әлеуетті сатып алушыларға арналған біліктілік талаптарын белгілеу;
* Контрагенттер үшін серіктестіктің, бақылаушы органдардың және басқа да мүдделі тұлғалардың мұнай өнімдерін көтерме саудада өткізу тәсілдерінің ашықтығы мен біркелкілігін қамтамасыз ету;
* Қазақстан Республикасының қолданыстағы заңнамасының бұзушылықтарын алдын алу табылады;

1.2. Осы Регламент келесі талаптарды ескере отырып әзірленген:

* Қазақстан Республикасының 2015 жылғы 29 қазандағы № 375-V Кодексі Қазақстан Республикасының Кәсіпкерлік кодексі;
* «Мұнай өнімдерінің жекелеген түрлерін өндіруді және олардың айналымын мемлекеттік реттеу туралы» Қазақстан Республикасының 2011 жылғы 20 шілдедегі № 463-IV Заңы (бұдан әрі –Заң);
* «Негізгі билікке тең қол жеткізу қағидаларын бекіту туралы» Қазақстан Республикасы Бәсекелестікті қорғау және дамыту агенттігі төрағасының 2022 жылғы 13 маусымдағы №15 бұйрығы (бұдан әрі – Бірдей қол жеткізу қағидалары);
* Жоғарыда аталған нормативтік құқықтық актілерді орындау мақсатында қабылданған өзге де нормативтік құқықтық актілері;
* Серіктестік Жарғысының;
* Серіктестіктің басқа актілерінің талаптарының ескерілуімен әзірленген.

1.3. Мұнай өнімдері деп Серіктестік сататын бензин, дизель және авиациялық отындарытүсініледі.

**2. Мұнай өнімдерін сатып алуға сауалдарды қабылдау тәртібі**

2.1. Серіктестік «ПетроҚазақстан Ойл Продактс» ЖШС, «Павлодар мұнайхимия зауыты» ЖШС, «Атырау мұнай өңдеу зауыты» ЖШС деген МӨЗ-де өндірілетін мұнай өнімдерін, сондай-ақ импортталатын және Қазақстан Республикасы аумағынан тыс өндірілген мұнай өнімдерін сатуды іске асырады.

2.2. Мұнай өнімдерін сату келесі қағидаттардың сақталуымен іске асырылады:

- қолданыстағы заңнамаға сәйкес барлық контрагенттер үшін мәмілелердің бірдей қолжетімділігі мен тең (кемітілмейтін) шарттары;

- барлық контрагенттер үшін бірыңғай баға белгілеу тәртібі;

- қызмет ашықтығы;

- Заң талаптарын сақтау.

Сатып алушылар ИНКОТЕРМС 2020 жеткізу базисін, ағымдағы жеткізу кезеңін, жөнелту бекеттерінің атауларын, белгіленген бекеттердің атауларын, жеткізу өңірлерін, тасымалдау түрі мен сатып алу мақсатын, сонымен қатар, мұнай номенклатурасы мен көлемін көрсете отыра, мұнай өнімдерін сатып алуға сауалдарды алдындағы айдың 1күнінен 20-на дейін www.kceg.kz сайты арқылы қабылдайды;

Өтінішті www.kceg.kz сайтында «Сатып алушылар» бөлімінде толтыру үшін https://cabinet.contract.kmg.kz/ тармағын таңдап, қосымша берілген нұсқауларды орындау қажет.

EXW – мұнай базасы (өз бетінше ала кету) сауалдарды (ИНКОТЕРМС-2020), ағымдағы жеткізу мерзімі, жеткізу аймағы, тасымалдау түрі және сатып алу мақсаты, сондай-ақ мұнай өнімдерінің ассортименті мен көлемі көрсетілген өтінімдерді нарық субъектілері алдындағы айдың 1күнінен 20-на дейін Серіктестіктің келесі электрондық мекенжайларына жібереді:

**pkop@kceg.kz ТОО «ПетроКазахстан Ойл Продактс»;**

**pnhz@kceg.kz ТОО «Павлодарский нефтехимический завод»;**

**anpz@kceg.kz ТОО «Атырауский нефтеперерабатывающий завод».**

2.3. Өтініш Серіктестіктің https://kceg.kz/buyers/ ресми сайтында орналастырылған нұсқауларға сәйкес ресімделуі және жіберілуі, сонымен қатар нысанға сәйкес толық ақпаратты қамтуы керек (қажет болған жағдайда). Өтініш нысаны сондай-ақ нарық субъектілерінің соңғы 12 айдағы мәліметтерді қамтуы керек, егер ол 12 айдан аз болса бөлшек саудада өткізілген бүкіл кезеңдегі бөлшек саудасы (шығуы) Қазақстан Республикасы Қаржы министрлігінің Мемлекеттік кірістер комитетінде (бұдан әрі – ҚР ҚМ МКК) тиісті декларациялардың көшірмелерімен туралы мәліметтерді қамтуы керек. Нарық субъектісі бензиннің бірнеше маркасын сатқан кезде оның бөлшек саудадағы (төгілген) деректері бензиннің әрбір маркасы бойынша бөлшектеп берілуі тиіс. Серіктестік нарық субъектілері ұсынған бензинді сату көлемдерінің (төгілгендердің) әрбір маркасы бойынша бөлінуі туралы ақпараттың сенімді, ағымдағы және толық болуы қажет.

2.4. Сауалдарды қабылдау күндері мен уақыты:

- жеткізу айының алдындағы айдың 1күнінен 20-на дейін;

- ағымдағы айдың 20-сынан кейін түскен өтініштер, егер бос орын болмаса, келесі айда қаралады.

Шарт жасасу үшін сату көлемінің минималды және еселік нормасы вагондық норма болуы керек. Мұнай базаларынан келетін өтінімдердің ең аз көлемі 4 тоннадан кем болмауы керек.

Мұнай өнімдерін өндіру саласындағы уәкілетті орган бекіткен мұнай өнімдерін жеткізу жоспары өзгерген жағдайда Серіктестік мұнай өнімдерінің шарттық көлемдеріне түзету енгізу құқығын өзіне қалдырады.

2.5. Серіктестік Заң талаптарын орындау үшін мұнай өнімдерін ішкі нарықта сатқан кезде,сондай-ақ әлеуметтік шиеленістіліктің орын алуын болдырмау және үздіксіз жеткізімді қамтамасыз ету үшін шұғыл ретпен ҚР Энергетика Министрлігі: Жеткізу жоспарлары негізінде ҚР атқарушы органдары тағайындайтын клиенттер (бұдан әрі – Операторлар) қанағаттандырылады: *(клиенттердің осы санатынан сауалдардың ұсынылуы қажет емес)*

1) Заңның 24-бабында белгіленген шарттармен және тәртіппен ауыл шаруашылық тауар өндірушілері;

2) Жылумен жабдықтау ұйымдары;

2.6. Сауалдарды жіберу және сатып алу-сату шарттарын жасасу тараптардың Сатылымдардың Стандартты Шарттарын сөзсіз қабылдаулары мен оларға бағынуларын білдіреді.

2.7. Мұнай өнімдерін сатып алу-сату шарттары (бұдан әрі – Шарттар) Серіктестікпен соның ішінде МӨЗ-дің мұнай өнімдерін өндіру көлемімен, МӨЗ-ден жүк жөнелтулердің мерзімділігі мен бірқалыптылығымен шартталған және мұнай өнімдерін жөнелтудің шығынсыздығы мен ол үшін логистикалық жағдайлардың бар болуының есепке алынуымен мұнай өнімдерін жеткізудің экономикалық және технологиялық мүмкіндігі бар болған кезінде, осы Регламенттің 3-бөлімінде ескерілген біліктілік талаптарына сәйкес келетін әлеуетті сатып алушылармен жасалады.

2.8. Шарттар жеткізу базисін, мұнай өнімдерінің саны мен сұрыпталымын, жеткізу мен төлеу мерзімдерін, мұнай өнімдерін тасымалдау талаптарын ескереді. Мұнай өнімдерін сатып алу-сату мәмілелерінің барлық басқа талаптары Серіктестіктің ресми сайтында орналастырылатын Сатылымдардың Стандартты Шарттарына бағынады.

Жеткізу мүмкіндігі МӨЗ-дің мұнай өнімдерін өндіру көлемімен, МӨЗ-ден жүк жөнелтулердің мерзімділігі мен бірқалыптылығымен және қалыптасатын логистикалық мүмкіндіктер мен өзге шарттардың есепке алынуымен шартталады. МӨЗ-ден мұнай өнімдерін жөнелтулердің мерзімділігін сақтау талабы сақтау сұйыққоймалардың толып кету, және тиісінше, өндірістің тоқтап қалу тәуекелімен шартталған.

**3. Әлеуетті сатып алушыларға қойылатын талаптар**

3.1. Серіктестіктің сатып алушысы ретінде осы Регламенттермен белгіленген тіркеуден және сәйкестік тексерісінен өткен кез келген заңды тұлға немесе жеке кәсіпкер бола алады

3.2. Шарттар келесі біліктілік талаптарына сәйкес келетін контрагенттермен тең мен кемітілмейтін талаптармен жасалады:

сатып алушылар – заңды тұлғалар үшін, қолданылатын құқық нормаларына сәйкес белгіленген тәртіппен заңды тұлға ретінде тіркелуі тиіс;

сатып алушылар – жеке тұлғалар үшін, қолданылатын құқық нормаларына сәйкес жеке кәсіпкер ретінде тіркелуі тиіс.

Сатып алушылар – заңды мен жеке тұлғалар үшін, жеке қызмет түрлерін іске асыратын салық төлеуші ретінде тіркеу есебінде тұру (мұнай өнімдерін бензинге, дизель отынына сатқан кезде);

Заңды мекенжайдың E-GOV порталы мен Салық төлеушінің кабинеті жүйесіндегі толық сәйкестігі;

Банкротқа ұшырау тәуекеліне байланысты сот талқылауларының жоқтығы;

*егер Сатып алушы Қазақстан Республикасының резиденті болып табылса, ол оларға қатысты соттың оларды банкрот деп тануы туралы шешімі бар тұлғалар және оларға қатысты банкроттық рәсімі аяқталған тұлғалар тізімінде жоқ болуы тиіс (Веб ресурс:* [*http://kgd.gov.kz/ru/content/spiski-nesostoyatelnyh-dolzhnikov-0*](http://kgd.gov.kz/ru/content/spiski-nesostoyatelnyh-dolzhnikov-0)*). Өзге жағдайда, Сатып алушыға тиісті органдар берген Сатып алушыны тарату өткізілмегені және Сатып алушыны банкрот деп тану туралы сот шешімінің жоқтығы туралы құжаттарды ұсыну қажет.*

*егер Сатып алушы Қазақстан Республикасының резиденті болып табылса, ол әрекет етпейтін және жалған кәсіпорын деп танылған тұлғалар тізімінде жоқ болуы тиіс (Веб ресурс:* [*http://kgd.gov.kz/ru/content/spisok-nalogoplatelshchikov-priznannyh-bezdeystvuyushchimi*](http://kgd.gov.kz/ru/content/spisok-nalogoplatelshchikov-priznannyh-bezdeystvuyushchimi) *мен* [*http://kgd.gov.kz/ru/content/spisok-nalogoplatelshchikov-snyatyh-s-registracionnogo-ucheta-v-kachestve-platelshchikov-1*](http://kgd.gov.kz/ru/content/spisok-nalogoplatelshchikov-snyatyh-s-registracionnogo-ucheta-v-kachestve-platelshchikov-1)*). Өзге жағдайда, Сатып алушыға тиісті органдар берген Іріктеуге қатысу үшін ұсынысты беру күніне Сатып алушының қызметінің тоқтатылмағандығы туралы құжаттарды ұсыну қажет.*

3.3. Серіктестікпен Шарт жасау үшін сатып алушыдан келесі құжаттар сұралады:

**Заңды тұлғаларға арналған Шартты жасау үшін қажетті құжаттар тізбесі**:

* E-GOV порталынан алынатын тіркелген заңды тұлға туралы анықтама (ағымдағы күнге);
* компания басшысының жеке куәлігі немесе төлқұжаты;
* ҚҚС бойынша есепке қою туралы куәлік (бар болса);
* ЖШС басшысын тағайындау туралы бұйрық пен шешім;
* банк деректемелерінің көрсетілуімен Банк анықтамасы;
* ЖШС байланыс телефондары, электрондық мекенжайы;
* заңды тұлғаның нақты мекенжайы, егер ол заңды мекенжайдан ерекшеленетін болса;
* «Салық төлеушінің кабинеті» жүйесінен алынған «САЛЫҚ ТӨЛЕУШІНІҢ ТІРКЕУ ДЕРЕКТЕРІ» нысаны.
* Түпкілікті тұтынушылардан басқа, қызметтің жекелеген түрлері бойынша (салық салуға байланысты) салық салу объектілерінің есепте тұруының растамасы.
* Виртуалды жеткізу қоймасының/Сатып алушы қоймасының сәйкестендіргіші, Виртуалды жеткізу қоймасының/Сатып алушы қоймасының Атауы;

**Жеке кәсіпкерлерге арналған мұнай өнімдерін сатып алу-сату шартын жасау үшін қажетті құжаттар тізбесі**:

* жеке кәсіпкердің куәлігі;
* ЖК жеке куәлігі немесе төлқұжаты;
* ҚҚС бойынша есепке қою туралы куәлік (бар болса);
* Банктің шоттың бар болуы туралы анықтамасы;
* ЖК байланыс телефондары, электрондық мекенжайы;
* «Салық төлеушінің кабинеті» жүйесінен алынған «САЛЫҚ ТӨЛЕУШІНІҢ ТІРКЕУ ДЕРЕКТЕРІ» нысаны.
* Түпкілікті тұтынушылардан басқа, қызметтің жекелеген түрлері бойынша (салық салуға байланысты) салық салу объектілерінің есепте тұруының растамасы.
* Виртуалды жеткізу қоймасының/Сатып алушы қоймасының сәйкестендіргіші, Виртуалды жеткізу қоймасының/Сатып алушы қоймасының Атауы;
* EGOV.kz арқылы алынған, есепке алу мемлекеттік кірістер органдарында жүргізілетін берешектің жоқ (болуы) туралы анықтаманың көшірмесі;
* Қазақстан Республикасы Қаржы министрлігі Мемлекеттік кірістер комитетінің «Салық төлеушінің шоты» бағдарламалық қамтамасыз етуінен жанар-жағармай құю станцияларының саны туралы және/немесе контрагенттің меншік құқығын басқа да растау туралы контрагенттің мөрімен куәландырылған үзінді көшірменің көшірмесі, жанармай құю станциясы (ЖҚС иелері үшін);
* Қазақстан Республикасы Қаржы министрлігі Мемлекеттік кірістер комитетінің «Салық төлеушінің шоты» бағдарламалық қамтамасыз етуінен контрагенттің мөрімен куәландырылған үзінді көшірменің көшірмесі және/немесе контрагенттің резервуарлар паркіне/парктарына меншік құқығын басқа да растау. және/немесе мұнай өнімдерін сақтауға арналған резервуарлар (цистерналар және/немесе резервуарлардың иелері үшін);
* Осы тізілімде контрагенттің болуын растайтын, уәкілетті органның порталында орналастырылған көтерме жеткізушілердің талдамалық тізілімінен контрагенттің мөрімен куәландырылған үзінді көшірменің көшірмесі (мұнай базаларының және/немесе резервуарлардың иелері үшін) ;
* Тиісті жанармай құю станциялары иелерінің соңғы 12 айдағы (төгілгені) туралы мәліметтері. Егер 12 айдан аз болса, бөлшек саудада өткізілген бүкіл кезеңдегі бөлшек саудасы (шығуы) Қазақстан Республикасы Қаржы министрлігінің Мемлекеттік кірістер комитетінде (бұдан әрі – ҚР ҚМ МКК) тиісті декларациялардың көшірмелері.